turjo4nis/wikipedia-bn-dump-20250701 huggingface dataset:
ঋত্বিকা সেন

ঋত্বিকা সেন একজন ভারতীয় বাঙালি চলচ্চিত্র অভিনেত্রী। ২০১২ সালে ১০০% লাভ চলচ্চিত্রের মধ্য দিয়ে বাংলা চলচ্চিত্র জগতে আত্মপ্রকাশ করেন।২০১৪ সালে রাজ চক্রবর্তী পরিচালিত বরবাদ চলচ্চিত্রে বনি সেনগুপ্তের বিপরীতে অভিনয় করে সকলের নজরে আসেন ও চলচ্চিত্রটি ব্যবসায়ীক ভাবে সফল হয়। এর পর তিনি ২০১৫ সালে আরশিনগর চলচ্চিত্রে অভিনয় করেন। তিনি "কলকাতা টাইমস" দ্বারা তৈরি "সর্বাধিক কাঙ্ক্ষিত নারী ২০১৫"-এর তালিকায় ছিলেন। অভিনয়ের পাশাপাশি তিনি গানও গেয়ে থাকেন।

প্রথম জীবন 
১৯৯৭ সালের ৫ ডিসেম্বর কলকাতায় তার জন্ম। তিনি কলকাতার একটি কনভেন্ট স্কুলে অষ্টম শ্রেণী পর্যন্ত পড়াশোনা করেন। এরপর তিনি ইন্দিরা গান্ধি মেমোরিয়াল স্কুলে ভর্তি হন। তিনি বেহালার একটি বেসরকারি কলেজে বিবিএ পড়ছেন।

কর্মজীবন 
২০১০ সালে রবি কিনাগীর ‘ওয়ান্টেড (২০১০-এর চলচ্চিত্র)’ এ তিনি শিশুশিল্পী হিসেবে অভিনয় করেন। দ্বিতীয় শ্রেণিতে পড়ার সময় ২০০৯ সালে তিনি স্টার জলসার বউ কথা কও ধারাবাহিকে মিলি চরিত্রে অভিনয় করে জনপ্রিয় হন । ২০১২ সালে '১০০% লাভ' চলচ্চিত্রের ঋত্বিকা সেন চলচ্চিত্রশিল্পে যাত্রা শুরু করেন। এই চলচ্চিত্রে তিনি জিত এবং কোয়েল মল্লিকের সাথে একটি শিশু অভিনেত্রী হিসাবে অভিনয় করেছিলেন। একই বছরে দেব ও পূজা বসের সঙ্গে 'চ্যালেঞ্জ ২' চলচ্চিত্রে ঋত্বিকা উপস্থিত ছিলেন। ২০১৪ সালে রাজ চক্রবর্তী পরিচালিত চলচ্চিত্র 'বরবাদ' চলচ্চিত্রে তিনি মূল ভূমিকায় অভিনয় করেন। একই বছরে, ঋতিকা অভিনীত 'মাসুম' চলচ্চিত্র মুক্তি পায় প্রেক্ষাগৃহে।

২০১৫ সালের পর, তিনি দেবের সাথে 'আর্শিনগর' চলচ্চিত্রে ক্যারিয়ারের সাফল্য অর্জন করেন। সিনেমা বক্স অফিসে হিট ছিল এবং অভিনেত্রী সমালোচকদের এবং দর্শকদের কাছ থেকে ইতিবাচক প্রচার পেয়েছিলেন। তিনি বাংলাদেশী চলচ্চিত্র 'গদ্দার' তে অভিনয় করবেন যা বাংলাদেশ ও ভারতের যৌথ উদ্যোগী নির্মিত চলচ্চিত্র।এরপর অনেক বাণিজ্যিক সিনেমায় অভিনয় করেন তিনি। তার সর্বশেষ মুক্তি প্রাপ্ত সিনেমা ‘মিস কল’ । এছাড়া দক্ষিণ ভারতের মালয়ালম, তামিল সিনেমায় তিনি অভিনয় করছেন। 

সিনেমায় অভিনয়ের পূর্বে তিনি সম্প্রতি তিনি জুবিন গাৰ্গ এর গাওয়া একটি মিউজিক ভিডিওতে সম্রাট মুখোপাধ্যায়ের সাথে অভিনয় করেছেন।

চলচ্চিত্র তালিকা

তথ্যসূত্র

বহিঃসংযোগ 
 
 
 

২১শ শতাব্দীর ভারতীয় অভিনেত্রী
বাংলা চলচ্চিত্র অভিনেত্রী
বাঙালি হিন্দু
কলকাতার ব্যক্তি
ভারতীয় অভিনেত্রী
কলকাতার নারী মডেল
কলকাতার অভিনেত্রী
জীবিত ব্যক্তি
ভারতীয় চলচ্চিত্র অভিনেত্রী
১৯৯৮-এ জন্ম
দেউল (স্থাপত্য)

দেউল হল বঙ্গ অঞ্চলের একটি মন্দির স্থাপত্যশৈলী। বাংলার সবথেকে আগের মন্দিরগুলোর মধ্যে  দেউল অন্যতম। খ্রিস্টিয় ৬ষ্ঠ থেকে ১০ম শতাব্দীর মধ্যবর্তী কোনও এক সময়ে দেউল শিল্পরীতির বিকাশ ঘটে। এরপর মুসলিম শাসনেঁর পর অন্ত-মধ্য যুগে বাংলায় দেউল শিল্পে এক নবজাগরণ আসে।  খ্রিস্টীয় ১৬শ-১৯শ শতাব্দী পর্যন্ত এই শৈলীর মন্দির নির্মিত হয়েছে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়। পরবর্তীকালে নির্মিত এই শৈলীর মন্দিরগুলি ছিল সাধারণত ছোটো এবং ইসলামি স্থাপত্যের বৈশিষ্ট্যসম্পন্ন। একরত্ন মন্দিরের চূড়াগুলি দেউল শৈলীর অনুরূপ। পঞ্চরত্ন ও নবরত্ন মন্দিরের কেন্দ্রীয় চূড়াগুলিও দেউল শৈলীর অনুরূপ।

প্রকারভেদ
ডেভিড ম্যাকাচন বাংলার মন্দিরসমূহকে চারটি শ্রেণিতে ভাগ করেন যার একটি হচ্ছে দেউল মন্দির।

দেউলকে আরও তিন ভাগে ভাগ করা যায়।
 রেখা দেউল
 পিড়া দেউল
 বেগুনিয়া

রেখা দেউল 
মুসলিম পূর্ববর্তী যুগের বাংলার মন্দিরগুলোর মধ্যে কিছু দেউল মন্দির এখনও ভালো ভাবে টিকে  আছে। তাদের মধ্যে বরাকরের সিদ্ধেশ্বরী মন্দির অন্যতম।

পীঢ়া দেউল 
মুঘল পূর্ববর্তী যুগে আরও একটি বিশেষ ধরনের মন্দির স্থাপত্যের নিদর্শন বাংলায় দেখা যায়। সেখানে তল বিশিষ্ঠ পিরামিডের মত কিছু মন্দির দেখা যায়। এদের পীরা দেউল বা ভদ্র দেউল বলে। পরবর্তিতে রেখা দেউলের সাথে পীরা দেউল মিশিয়ে আরও কিছু মন্দির গড়ে ওঠে।

বেগুনিয়া 
মূল নিবন্ধ: বেগুনিয়া

বরাকরে দামোদর নদের প্রায় কোল ঘেঁষে চারটি মন্দির একত্রে বেগুনিয়া নামে পরিচিত।  সুপ্রাচীন-ঐতিহাসিক, নান্দনিক এবং অপরিসীম প্রত্নতাত্ত্বিক মূল্যের নিদর্শন এই মন্দিরগুলি।আগে মোট ৫টি মন্দির ছিল। বর্তমানে চারটি অপূর্ব সুন্দর পাথরের দেউল অবশিষ্ট, এদের একত্রে সিদ্ধেশ্বর মন্দির বলা হয়। তৃতীয় মন্দিরটি পশ্চিমমুখী, বাকিগুলো সব পূর্বমুখী। চতুর্থ মন্দিরটি বাংলার সর্বপ্রাচীন দেউল স্থাপত্য।

চিত্র সম্ভার

আরও দেখুন
 বেগুনিয়া
 বাংলার মন্দির স্থাপত্য

তথ্যসূত্র

বহিঃসংযোগ

হিন্দু মন্দির
বঙ্গীয় স্থাপত্য
হিন্দু মন্দির স্থাপত্য
গজপন্থ

গজপন্থ হল নাসিক জৈন মন্দিরের কাছে অবস্থিত একটি জৈন তীর্থস্থান ('সিদ্ধকক্ষেত্র')। এটি ভারতের মহারাষ্ট্র রাজ্যের নাসিক জেলার অন্তর্গত মাসরুল গ্রামে অবস্থিত। গ্রামটি নাসিক রোড রেল স্টেশন থেকে  দূরে একটি  উঁচু খাড়া পাহাড়ের ঢালে অবস্থিত। একটি কালো পাথরের সিঁড়ি বেয়ে এই তীর্থে পৌঁছাতে হয়। এই সিঁড়ি সরাসরি মন্দিরে পৌঁছে দেয়। পাহাড়টিতে ৪৫০টি ধাপ, 'চামার লেনি' নামে পরিচিত তিনটি গুহা এবং জৈন দিগম্বর সম্প্রদায়ের অনেকগুলি মন্দির রয়েছে। এছাড়া এই পাহাড়ে সমবসরণ (তীর্থঙ্করদের স্বর্গীয় প্রচার ভবন) চিত্র সংবলিত একটি ভাস্কর্যও রয়েছে।

কিংবদন্তি
জৈন বিশ্বতত্ত্ব অনুসারে, সাতজন বলভদ্র (বীরপুরুষ) এই স্থানে মোক্ষ লাভ করেছিলেন। এঁরা হলেন বিজয়, অচল, সুধর্ম, সুপ্রভ, নন্দী, নন্দীমিত্র ও সুদর্শন। জৈনরা বিশ্বাস করেন, এই সন্তেরা মোক্ষলাভের এই স্থান থেকে আট কোটি যাদব রাজাকে নিয়ে গিয়েছিলেন। জৈনরা আরও মনে করেন যে, অনেক জৈন সন্ন্যাসী (শাধু) এখানে মোক্ষ লাভ করেছেন।

তথ্যসূত্র

বহিঃশংযোগ
 Jaindata.com

জৈন তীর্থস্থান
মহারাষ্ট্রের জৈন মন্দির
খেলারাম চক্রবর্তী

খেলারাম চক্রবর্তী (খ্রিস্টীয় ১৬শ শতাব্দী) ছিলেন একজন বাঙালি কবি। তাকে ধর্মমঙ্গল কাব্যের আদি কবি মনে করা হয়।  তার অপর কাব্য গৌরকাব্য বর্তমানে খণ্ডিত আকারে পাওয়া যায়। এই কাব্যটি ১৫২৭ সালে রচিত। ইতিহাসবিদেরা মনে করেন, তিনি অধুনা ভারতের পশ্চিমবঙ্গ রাজ্যের হুগলি জেলার অন্তর্গত আরামবাগের কাছে বদনগঞ্জ গ্রামে বাস করতেন।

তথ্যসূত্র

১৬শ শতাব্দীর বাঙালি কবি
বাঙালি কবি
হুগলি জেলার ব্যক্তি
বাঙালি পুরুষ কবি
বাঙালি হিন্দু
বাংলা ভাষার লেখক
পশ্চিমবঙ্গের কবি
ঠেঙ্গাল ভবন

ঠেঙ্গাল ভবন (;) অসমের যোরহাট জেলায় অবস্থিত একটি প্রাচীন ভবণ। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ দৈনিক বাতরি প্রকাশিত করা হয়েছিল।  প্রথম সম্পাদক ছিলেন নীলমণি ফুকন। বর্তমান ভবনটি অতিথিশালায় পরিবর্তন করা হয়েছে।

ইতিহাস
রায়বাহাদুর শিবপ্রসাদ বরুড়া ১৮৮০ দশকে ঠেঙ্গাল ভবন নির্মাণ করেন। ১৯২৯ সনে এখানে একটি ছাপাশালা স্থাপন করে সাপ্তাহিক খবরের কাগজ প্রকাশ করা হয়। ১৯৩৫ সনের ১২ আগস্ট তারিখে এখান থেকেই প্রথম অসমীয়া দৈনিক খবরের কাগজ দৈনিক বাতরি প্রকাশিত করা হয়।

গ্যালারি

তথ্যসূত্র
আজমল খান পার্ক

আজমল খান পার্ক হল ভারতের রাজধানী নয়াদিল্লি শহরের করোল বাগ অঞ্চলের কেন্দ্রীয় অংশে অবস্থিত একটি শহরস্থ উদ্যান। ৫ একর আয়তনের উদ্যানটি ১৯২১ সালে খুলে দেওয়া হয়েছিল। উদ্যানটি বিশিষ্ট স্বাধীনতা সংগ্রামী তথা ইউনানি ঔষধ চিকিৎসক হাকিম আজমল খানের (১৮৬৮-১৯২৭) নামাঙ্কিত।  এই উদ্যানের পাশেই হাকিম আজমল খান প্রতিষ্ঠিত তিব্বিয়া কলেজ অবস্থিত।

এই উদ্যানের কেন্দ্রস্থলে হাকিম আজমল খানের একটি মূর্তি রয়েছে। এর পাশে দিল্লি পর্যটন ও পরিবহন উন্নয়ন পর্ষদ একটি মিউজিক্যাল ফাউন্টেন স্থাপন করেছে। এই উদ্যানটি রাজনৈতিক সমাবেশের একটি জনপ্রিয় স্থান। এখানে ২০,০০০ লোক সমবেত হতে পারে।

তথ্যসূত্র 

নয়াদিল্লি
দিল্লির উদ্যান
১৯২১-এ ভারতে প্রতিষ্ঠিত
বুদ্ধ জয়ন্তী স্মারক পার্ক

বুদ্ধ জয়ন্তী স্মারক পার্ক হল ভারতের রাজধানী নতুন দিল্লি শহরের দিল্লি শৈলশিরার দক্ষিণে অবস্থিত একটি উদ্যান। এই উদ্যানটি গৌতম বুদ্ধের ২৫০০তম জন্মজয়ন্তী উপলক্ষ্যে নির্মিত হয়। ১৯৬৪ সালের ২৫ অক্টোবর ভারতের তৎকালীন প্রধানমন্ত্রী লালবাহাদুর শাস্ত্রী শ্রীলঙ্কা থেকে আনীত বোধিবৃক্ষের একটি চারা এই উদ্যানে রোপণ করেন। উদ্যানের মধ্যে একটি কৃত্রিম দ্বীপে এক প্যাভিলিয়নে বুদ্ধের একটি মূর্তি রয়েছে। ১৯৯৩ সালে চতুর্দশ দলাই লামা এটি উৎসর্গ করেন। প্রতি বছর মে মাসে বৈশাখ পূর্ণিমায় এই উদ্যানে বুদ্ধ জয়ন্তী উদযাপিত হয়।

তথ্যসূত্র 

দিল্লির উদ্যান
বুদ্ধ মূর্তি
দিল্লির স্মারক স্থল
ভারতীয় পাঞ্জাবের উৎসব ও মেলার তালিকা

পাঞ্জাবে সারা বছর ধরে অনেকগুলো মেলা এবং উৎসবের আয়োজন করা হয়ে থাকে। নিম্নে তারা মধ্যে থেকে কয়েকটি উল্লেখ করা হল:

মেলা

রওজা শরিফ উর্স
রওজা শরিফ উর্স একটি মেলা যা সুফি সাধক শেখ আহমেদ ফারুকীর স্মরণে পালন করা হয় যিনি খাজা বাক্বী বিল্লাহর একজন সুপ্রসিদ্ধ শিষ্য ছিলেন। মেলাটির আয়োজন করা হয় ফতেহগড় সাহিবের পাঠান রোড এলাকাজুড়ে।

জোর মেলা

বার্ষিক তিন দিনের এই মেলাটি সাহেবজাদা জোরাওয়ার সিং ও ফতেহ সিং-এর স্মরণে ফতেহগড় সাহিবের একটি গুরুদ্বারে অনুষ্ঠিত হয়। মেলায় তিন দিনব্যাপী শিখ-ক্রীড়া এবং শোভাযাত্রা ইত্যাদির প্রদর্শন করা হয়।

ভাটিণ্ডা বিরাসত মেলা
মেলাটি জয়পাল থিম গ্রামে, ভাটিণ্ডা ক্রীড়া স্টেডিয়ামে আয়জম করা হয়। মেলাটিতে বিশেষত পাঞ্জাবের ঐতিহ্যবাহী সংস্কৃতিকে তুলে ধরা হয়। এছাড়াও মেলাটির সাথে, গুরুদ্বার হাজী বেত থেকে জয়পালগড় গ্রাম পর্যন্ত ঐতিহ্যবাহী পদযাত্রাও জড়িত।

বৈশাখী
বৈশালীর সময় পাঞ্জাবের বিভিন্ন স্থানে মেলার আয়োজন করা হয়।

মাঘী মেলা
মুক্তসরে আয়োজিত মাঘী মেলা তিন দিন যাবত উৎযাপন করা হয়।

বাবা শেখ ফরিদ আগমান
বাবা ফরিদ, একজন সুফি শাধক যিনি ১২ শতাব্দী নাগাদ ফরিদকোটে আগমন করেন; "ফরিদকোট" নামটিও তাঁর নামানুসারে রাখা হয়। এই মেলাটি ফরিদকোটের তিল্লা বাবা ফরিদ গুরুদ্বারে অনুষ্ঠিত হয়; যেখানে সাংস্কৃতিক সহ বিভিন্ন ক্রীড়ার আয়োজন করা হয়ে থাকে।

মেলাটি ১৯শে সেপ্টেম্বর থেকে ২৩শে সেপ্টেম্বরের মধ্যে অনুষ্ঠিত হয়।

বসন্তের ঘুড়ি উৎসব

স্থানীয় ঘুড়ি মেলা বসন্তের সময় বিভিন্ন স্থানে আয়োজন করা হয়। বসন্ত পঞ্চমীর এই মেলাটি দেশীয় রাজ্য, কাপুরথালার মহারাজ জগজিৎ সিং আজ থেকে ৯৯ বছর আগে শুরু করে। মেলাটিতে লোকজন সধারণত হলুদ কাপড় ও পাগড়ি পরে শালিমার বাগে উপস্থিত হয়।

উৎসব

কিলা রাইপুর ক্রীড়া উৎসব

পাটিয়ালা ঐতিহ্য উৎসব

রূপনগর ঐতিহ্য উৎসব

কাপুরথালা ঐতিহ্য উৎসব

অমৃতসর ঐতিহ্য উৎসব

হরিবল্লভ সংগীত উৎসব

তথ্যসূত্র

ভারতের উৎসব
পাঞ্জাবের উৎসব
পাঞ্জাব
পাঞ্জাব
ভারতে উৎসবের তালিকা
২০১৪ সালের বাংলাদেশী চলচ্চিত্রের তালিকা

২০১৪ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 
 ২০১৩ সালের বাংলাদেশী চলচ্চিত্রের তালিকা
 ২০১৫ সালের বাংলাদেশী চলচ্চিত্রের তালিকা
 ঢালিউড

তথ্যসূত্র

বহিঃসংযোগ 
 আইএমডিবিতে ২০১৪ সালের বাংলাদেশী চলচ্চিত্রের তালিকা

বছর অনুযায়ী বাংলাদেশী চলচ্চিত্রের তালিকা
২০১৪-এ বাংলাদেশ
হাশিম

আল-হাশিম (, al-Hāshimīyūn) হল হেজাজ (১৯১৬-১৯২৫), ইরাক (১৯২১-১৯৫৮) এবং জর্ডানের (১৯২১-বর্তমান) শাসক রাজবংশ। এই পরিবার হাসান ইবনে আলির বংশধর। ১০ম শতাব্দী থেকে শুরু করে ১৯২৪ সালে আল সৌদ কর্তৃক হেজাজ বিজিত হওয়ার পূর্ব পর্যন্ত তারা নিরবচ্ছিন্নভাবে মক্কা শাসন করেছে। মুহাম্মাদ  এর প্রপিতামহ হাশিম ইবনে আবদ মানাফ এই পরিবারের প্রথম পূর্বপুরুষ এবং তার নামানুসারে আল-হাশিম নামের উদ্ভব। বর্তমান রাজবংশটি হুসাইন বিন আলি প্রতিষ্ঠা করেছেন। ১৯০৮ সালে খলিফা দ্বিতীয় আবদুল হামিদ তাকে মক্কার আমির ও শরিফ নিযুক্ত করেন। ১৯১৬ সালে হুসাইন নিজেকে আরবের বাদশাহ ঘোষণা দেন এবং উসমানীয়দের বিরুদ্ধে আরব বিদ্রোহের সূচনা করেন। ১৯২১ সালে তার পুত্র আবদুল্লাহ ও ফয়সাল যথাক্রমে জর্ডান ও ইরাকের সিংহাসনে বসেন।

প্রথম বিশ্বযুদ্ধ ও পরবর্তী সময়

প্রথম বিশ্বযুদ্ধ শুরু হওয়ার পর ১৯১৬ সালে শরিফ হুসাইন বিন আলি উসমানীয়দের বিরুদ্ধে বিদ্রোহ করেন। ১৯১৭ থেকে ১৯২৪ সাল পর্যন্ত তিনি স্বাধীনভাবে হেজাজ শাসন করেছেন। তিনি নিজেকে হেজাজের বাদশাহ ঘোষণা দেন। বিশ্বযুদ্ধের সময় ব্রিটিশরা উসমানীয়দের বিপক্ষে ছিল এবং তারা হুসাইনকে সমর্থন ও সহায়তা প্রদান করে। আরবে হুসাইন বিন আলির প্রধান প্রতিপক্ষ নজদের আবদুল আজিজ ইবনে সৌদ ১৯২৫ সালে হেজাজ দখল করেন। এরপর এই অঞ্চল সৌদি আরবের সাথে একীভূত করে নেয়া হয়।

হুসাইন বিন আলির পাঁচজন পুত্র ছিল:

 আলি বিন হুসাইন  (১৮৭৯ - ১৯৩৫), ১৯২৫ সালে সৌদিদের হস্তগত হওয়ার পূর্বে তিনি সংক্ষিপ্ত সময়ের জন্য হেজাজ শাসন করেছেন।
 আবদুল্লাহ বিন হুসাইন (১৮৮২ – ১৯৫১), ১৯২১ সালে ট্রান্সজর্ডানের আমির এবং ১৯৪৬ সালে জর্ডানের বাদশাহ হন। তার প্রপৌত্র দ্বিতীয় আবদুল্লাহ বিন হুসাইন জর্ডানের বর্তমান বাদশাহ।
 ফয়সাল বিন হুসাইন (১৮৮৫ – ১৯৩৩), ১৯২০ সালে সংক্ষিপ্ত সময়ের জন্য সিরিয়ার বাদশাহ ছিলেন। পরবর্তীতে ১৯২১ সালে ইরাকের বাদশাহ হন।
 জাইদ বিন হুসাইন (১৮৯৮ - ১৯৭০), ভাই ফয়সালের পৌত্র দ্বিতীয় ফয়সালের ক্ষমতাচ্যুতির সময় জর্ডানে চলে যান।
 হাসান, অল্প বয়সে মারা যান।

বংশলতিকা

আরও দেখুন

 বনু হাশিম

তথ্যসূত্র

বহিঃসংযোগ
 Hashemite Lineage 

আলি রাজবংশ
হাশিমি ব্যক্তিত্ব
সৌদি আরবের ইতিহাস
জর্ডানের ইতিহাস
ইরাকের ইতিহাস
আল-হাশিম
২০শ শতাব্দীতে ইরাক
আরব রাজবংশ
মধ্যপ্রাচ্যের রাজবংশ
সৌদ ইবনে মুহাম্মদ ইবনে মুকরিন

শেখ সৌদ ইবনে মুহাম্মদ ইবনে মুকরিন (মৃত্যু: ১৭২৫) ছিলেন আল সৌদ রাজবংশের প্রথম পূর্বপুরুষ।

আধুনিক রিয়াদ শহরের নিকটবর্তী দিরিয়া শহরে আল-সৌদের উদ্ভব ঘটে। ১৬শ শতাব্দীর প্রথমদিকে সৌদ ইবনে মুহাম্মদ এখানে বসতি স্থাপন করেন। পরবর্তীতে এটি ছোট শহরে পরিণত হয় এবং আল-সৌদ এর নেতৃত্ব লাভ করে।

তার মৃত্যুর দুই দশক পরে তার পুত্র মুহাম্মদ বিন সৌদের সাথে মুহাম্মদ ইবনে আবদুল ওয়াহাবের সন্ধি হয়। মুহাম্মদ বিন সৌদ প্রথম সৌদি রাষ্ট্র দিরিয়া আমিরাত প্রতিষ্ঠা করেছিলেন।

তথ্যসূত্র

১৭২৫-এ মৃত্যু
আল সৌদ
১৭শ শতাব্দীর আরব ব্যক্তি
১৮শ শতাব্দীর আরব ব্যক্তি
মুহাম্মদ বিন সৌদ

মুহাম্মদ বিন সৌদ (; মৃত্যু ১৭৬৫) ছিলেন দিরিয়ার আমির এবং প্রথম সৌদি রাষ্ট্র ও আল সৌদ রাজবংশের প্রতিষ্ঠাতা। তার পিতা সৌদ ইবনে মুহাম্মদ ইবনে মুকরিনের নামানুসারে আল সৌদ নামের উদ্ভব হয়েছে।

মুহাম্মদ ইবনে আবদুল ওয়াহাবের সাথে মিত্রতা
দিরিয়ায় তার সাথে সংস্কারক মুহাম্মদ ইবনে আবদুল ওয়াহাবের সাক্ষাৎ হয়। এরপর থেকে তারা একত্রে কাজ শুরু করেন। ১৭৪৪ সালে মুহাম্মদ বিন সৌদের পুত্র আবদুল আজিজ বিন মুহাম্মদ বিন সৌদের সাথে মুহাম্মদ ইবনে আবদুল ওয়াহাবের কন্যার বিয়ে হয়। ফলে তাদের মিত্রতা আরো ঘনিষ্ঠ হয়।

প্রথম সৌদি রাষ্ট্র

মুহাম্মদ বিন সৌদ প্রথম সৌদি রাষ্ট্র প্রতিষ্ঠা করেছিলেন। ইসলামের নীতির ভিত্তিতে এই রাষ্ট্র গঠিত হয়। ১৭৬৫ সালে মৃত্যুর পূর্ব পর্যন্ত তিনি শাসন করেছেন। এরপর তার পুত্র আবদুল আজিজ বিন মুহাম্মদ দ্বিতীয় শাসক হন।

স্মরণ
তার নামানুসারে সৌদি আরবে ইমাম মুহাম্মদ ইবনে সৌদ ইসলামি বিশ্ববিদ্যালয় স্থাপিত হয়েছে।

আরও দেখুন
 প্রথম সৌদি রাষ্ট্র
 দ্বিতীয় সৌদি রাষ্ট্র
 তৃতীয় সৌদি রাষ্ট্র

তথ্যসূত্র

আল সৌদ
১৭৬৫-এ মৃত্যু
জন্মের সাল অজানা
১৬৮৭-এ জন্ম
উসমানীয় আরব
সৌদি ওহাবি
১৭শ শতাব্দীর মধ্যপ্রাচ্যের রাজশাসক
১৮শ শতাব্দীর মধ্যপ্রাচ্যের রাজশাসক
বাংলাদেশের থানা

থানা  একটি পুলিশি প্রশাসনিক ইউনিট। বাংলাদেশে সামরিক শাসক হুসেইন মুহাম্মদ এরশাদ কর্তৃক ১৯৯৮ সালের পর প্রশাসনিক কেন্দ্র হিসেবে থানাকে উপজেলায় উন্নীত করা হয়, তবে পুলিশি ব্যবস্থাপনায় ইউনিট হিসেবে থানা এখনো বিদ্যমান আছে। দেশে মোট থানার সংখ্যা ৬৩৯টি । এর মধ্যে  মহানগরের (মেট্রোপলিটন) আওতাধীন থানা ১১০টি।  আর জেলা পর্যায়ের থানা ৫২৯টি। এ ছাড়া রেলওয়ে পুলিশ  থানা ২৪টি। বাংলাদেশ পুলিশের থানা কার্যপ্রণালী অনুযায়ী বিভিন্ন ধরনের হয়। যেমন: মডেল থানা, হাইওয়ে থানা ইত্যাদি।

ইতিহাস
১৭৯২ সালের ৭ নভেম্বর বেঙ্গল প্রেসিডেন্সি সরকার কর্তৃক জারিকৃত একটি প্রবিধানে জেলা ম্যাজিস্ট্রেটদের নিজ নিজ জেলাকে কয়েকটি পুলিশি এখতিয়ারভুক্ত এলাকায় (থানা) বিভক্ত করার আদেশ দেওয়া হয়। থানার সর্বোচ্চ পরিধি নির্ধারণ করা হয় ১০ বর্গ ক্রোশ বা ৪০ বর্গমাইল।

আরও দেখুন 
 উপজেলা
 জেলা

তথ্যসূত্র

বহিঃসংযোগ 

প্রশাসনিক একক
বাংলাদেশের প্রাক্তন প্রশাসনিক একক
বাংলাদেশের থানা
পাঁচলাইশ থানা

পাঁচলাইশ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

আয়তন 
পাঁচলাইশ থানার মোট আয়তন ৮.৩০ বর্গ কিলোমিটার (২,০৫১ একর)।

প্রতিষ্ঠাকাল 
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে পাঁচলাইশ থানা অন্যতম। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।

জনসংখ্যার উপাত্ত 
২০১১ সালের আদমশুমারি অনুযায়ী পাঁচলাইশ থানার মোট জনসংখ্যা ২,১৯,১৩২ জন। এর মধ্যে পুরুষ ১,১৫,১০৩ জন এবং মহিলা ১,০৪,০২৯ জন। মোট পরিবার ৪৪,৭৭১টি।

অবস্থান ও সীমানা 
চট্টগ্রাম সিটি কর্পোরেশনের মধ্যভাগে পাঁচলাইশ থানার অবস্থান। এর পূর্বে চান্দগাঁও থানা ও বায়েজিদ বোস্তামী থানা, উত্তরে বায়েজিদ বোস্তামী থানা, পশ্চিমে বায়েজিদ বোস্তামী থানা ও খুলশী থানা এবং দক্ষিণে চকবাজার থানা অবস্থিত।

প্রশাসনিক এলাকা 
পাঁচলাইশ থানার আওতাধীন চট্টগ্রাম সিটি কর্পোরেশনের এলাকাসমূহ হল:
 ৭নং পশ্চিম ষোলশহর ওয়ার্ড
 ৮নং শুলকবহর ওয়ার্ডের মধ্যাংশ

সংসদীয় আসন

আরও দেখুন 
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 
 

চট্টগ্রাম সিটি কর্পোরেশনের থানা
চট্টগ্রাম জেলার থানা
আবদুল আজিজ বিন মুহাম্মদ

আবদুল আজিজ বিন মুহাম্মদ আল সৌদ ( আবদুল আজিজ বিন মুহাম্মাদ আল সুউদ; ১৭২০-১৮০৩)  ছিলেন দিরিয়াহ আমিরাতের দ্বিতীয় শাসক। তিনি ছিলেন মুহাম্মদ বিন সৌদের জ্যেষ্ঠ পুত্র  এবং মুহাম্মদ বিন আব্দুল ওয়াহহাবের জামাতা। আব্দুল আজিজ ১৭৬৫ সাল থেকে ১৮০৩ সাল পর্যন্ত আমিরাত শাসন করেছিলেন।  তাঁর নির্ভীক কার্যকলাপের জন্য তাঁর লোকেরা তাঁকে তাঁর সময়ের ত্রাণকর্তা (আরবীতে মাহদী জামানিহি ) নামে ডাকত।

জীবনের প্রথমার্ধ 
আব্দুল আজিজ ১৭২০ সালে জন্মগ্রহণ করেন  এবং তিনি মুহাম্মদ বিন সৌদের জ্যেষ্ঠ পুত্র ছিলেন।  তিনি মুহাম্মদ বিন আব্দুল ওয়াহহাবের কাছে শিক্ষিত হন এবং একজন ওহাবী পণ্ডিত হয়ে ওঠেন। 

তার পিতার মৃত্যুর অনেক আগে মুহাম্মদ বিন আব্দুল ওয়াহহাবের অনুরোধে আব্দুল আজিজকে রাজ্যের পরবর্তী শাসক হিসেবে ঘোষণা করা হয়েছিল।  ১৭৫০ সাল থেকে আব্দুল আজিজ তার বাবার বার্ধক্যের কারণে আমিরাতের প্রধান সামরিক কমান্ডার ছিলেন। ১৭৬৩ সালে তিনি বনি খালিদ আমিরাতের শাসনাধীন অঞ্চলগুলিতে আক্রমণ করে আমিরাতের একটি সামরিক অভিযানের নেতৃত্ব দেন।  এটি ছিল নজদের বাইরে আমিরাতের প্রথম সামরিক আক্রমণ। এই আক্রমণগুলি সুদাইর এবং জালাজিল উপজাতিদের বিরুদ্ধেও করা হয়েছিল যারা মুহাম্মদ বিন আব্দুল ওয়াহহাবের ধর্মীয় আন্দোলনে যোগ দেয়নি। এরপর আব্দুল আজিজ নাজরান অঞ্চলের আদিবাসী আজমান উপজাতির উপর আক্রমণ করেন। পরবর্তী আক্রমণে আব্দুল আজিজের বাহিনী প্রায় এক হাজার সৈন্য হারিয়ে পরাজিত হয়।

তথ্যসূত্র 

১৭২০-এ জন্ম
১৮০৩-এ মৃত্যু
আল সৌদ
উসমানীয় আরব
১৯শ শতাব্দীতে খুন হওয়া রাজশাসক
১৮শ শতাব্দীর মধ্যপ্রাচ্যের রাজশাসক
১৮০৩-এ এশিয়ায় খুন
গুপ্তহত্যার শিকার সৌদি রাজনীতিবিদ
ওহাবি যুদ্ধের ব্যক্তি
সৌদি ওহাবি
১৮০০-এর দশকে গুপ্তহত্যার শিকার রাজনীতিবিদ
সৌদ বিন আবদুল আজিজ বিন মুহাম্মদ বিন সৌদ

সৌদ আল কবির বিন আবদুল আজিজ বিন মুহাম্মদ বিন সৌদ () (মৃত্যু ১৮১৪) ছিলেন প্রথম সৌদি রাষ্ট্রের তৃতীয় শাসক। ১৮০৩ সাল থেকে ১৮১৪ সাল পর্যন্ত তিনি শাসন করেছেন। তিনি উসমানীয়দের কাছ থেকে মক্কা ও মদিনা দখল করেছিলেন।

রাজত্বকাল
তার শাসনামলে সৌদিরা মক্কা ও মদিনা দখল করে। মদিনায় বিভিন্ন সম্মানিত ব্যক্তির কবরে ধ্বংস করা হয়। ইসলামে নিষিদ্ধ কবরের প্রতি সম্মান বিলুপ্ত করা এর উদ্দেশ্য হলেও অন্য মুসলিমরা এসব কর্মকাণ্ডকে নেতিবাচকভাবে দেখেছিল।

উসমানীয়রা ইউরোপের দিকে ব্যস্ত থাকায় সরাসরি মক্কা ও মদিনার অধিকার ফিরে পাওয়া সম্ভব ছিল না। এ কারণে মিশরের ওয়ালি মুহাম্মদ আলি পাশাকে এ কাজের দায়িত্ব দেয়া হয়। সৌদিদের বিরুদ্ধে তিনি তার পুত্রকে প্রেরণ করেছিলেন এবং ১৮১২ সালে হেজাজ পুনরুদ্ধার করা হয়।

১৮১৪-এ মৃত্যু
উসমানীয় আরব
আল সৌদ
উসমানীয়-সৌদি যুদ্ধের ব্যক্তি
জন্মের সাল অজানা

১৭৪৮-এ জন্ম
সৌদি ওহাবি
বার্ট ওল্ডফিল্ড

উইলিয়াম আলবার্ট স্ট্যানলি বার্ট ওল্ডফিল্ড (; জন্ম: ৯ সেপ্টেম্বর, ১৮৯৪ - মৃত্যু: ১০ আগস্ট, ১৯৭৬) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন বার্ট ওল্ডফিল্ড। ১৯২০ থেকে ১৯৩৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে ব্যাটিংয়ে অভ্যস্ত ছিলেন।

খেলোয়াড়ী জীবন 
১৫শ ফিল্ড অ্যাম্বুলেন্সে কর্পোরাল হিসেবে প্রথম অস্ট্রেলীয় রাজকীয় বাহিনীতে চাকরি করেন। ১৯১৭ সালে পায়ে গুলি লাগলে আহত হন তিনি। যুদ্ধ শেষ হলে অস্ট্রেলিয়ান ইম্পেরিয়াল ফোর্সেস ক্রিকেট দলের সদস্য মনোনীত হন। দলটি ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর ক্রিকেটে অংশ নেয়।

১৯১৯ সালে ইংল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার। ১৯২০-২১ মৌসুমে নিজ শহর সিডনিতে সফরকারী ইংল্যান্ডের বিপক্ষে তিনি তার প্রথম টেস্টে অংশ নেন। পরবর্তী বেশ কয়েকবছর দল থেকে বাদ পড়েন। কিন্তু উইকেট-রক্ষক হিসেবে স্বয়ংক্রিয়ভাবে ১৯২৪-২৫ মৌসুমের অ্যাশেজ সিরিজে ইংল্যান্ডের বিপক্ষে খেলার জন্য মনোনীত হন।

বডিলাইন সিরিজ 
এরপর তার খেলোয়াড়ী জীবনে আরও একটি টেস্টে অংশগ্রহণ করতে পারেননি। ১৯৩২-৩৩ মৌসুমের কুখ্যাত বডিলাইন সিরিজের চতুর্থ টেস্টে অনুপস্থিত ছিলেন তিনি। অ্যাডিলেডের প্রসিদ্ধ তৃতীয় টেস্টে ইংরেজদের বডিলাইন কৌশলের প্রয়োগ ঘটে। ইংরেজ বোলাররা অস্ট্রেলীয় ব্যাটসম্যানদের শরীর লক্ষ্য করে বোলিং করার নির্দেশনা ছিল। কিন্তু ফাস্ট বোলার হ্যারল্ড লারউডের ছোঁড়া বল অপ্রত্যাশিতভাবে তার মাথায় আঘাত করলে সর্বাপেক্ষা নাটকীয় পরিস্থিতির উদ্ভব ঘটে। ফলশ্রুতিতে উডফুলের সহায়তায় তাকে মাঠ ত্যাগ করে ড্রেসিং রুমে পাঠানো হয়। এরফলে দ্বিতীয় ইনিংসে তিনি ব্যাটিংয়ে নামতে পারেননি ও অস্ট্রেলিয়া ১৯৩ রানে অল আউট হয়। পরবর্তীতে বডিলাইন ক্রীড়ার বিষয়ে অস্ট্রেলিয়া ক্রিকেট বোর্ড আনুষ্ঠানিকভাবে ইংরেজ প্রশাসনের কাছে অভিযোগ প্রেরণ করে। ১৯৩৭ সালে টেস্ট ক্রিকেটে সর্বশেষবারের মতো অংশ নেন।

সম্মাননা 
সমগ্র খেলোয়াড়ী জীবনে অস্ট্রেলিয়ার পক্ষে ৫৪ টেস্টে অংশ নিয়ে ২২.৬৫ গড়ে ১,৪২৭ রান তুলেছেন। এছাড়াও ৭৮ ক্যাচ ও ৫২ স্ট্যাম্পিংয়ের সাথে নিজেকে জড়িয়ে রেখেছেন তিনি। টেস্টে ৫২ স্ট্যাম্পিং অদ্যাবধি বিশ্বরেকর্ড হিসেবে স্বীকৃত। প্রথম-শ্রেণীর ক্রিকেটে ২৪৫ খেলায় ৬,১৩৫ রান করেছেন ২৩.৭৭ গড়ে। পাশাপাশি ৩৯৯ ক্যাচ ও ২৬৩ স্ট্যাম্পিং করেছেন তিনি।

১৯২৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তার সম্মানার্থে সিডনির কাছাকাছি কিলারায় একটি ওভালের নামকরণ হয়েছে। ১০ আগস্ট, ১৯৭৬ তারিখে ৮১ বছর বয়সে নিউ সাউথ ওয়েলসের কিলারা এলাকায় বার্ট ওল্ডফিল্ডের দেহাবসান ঘটে।

তথ্যসূত্র

আরও দেখুন 

 বিল উডফুল
 জ্যাক রাইডার
 সিঙ্গাপুর জাতীয় ক্রিকেট দল
 উইজডেন বর্ষসেরা ক্রিকেটার
 অস্ট্রেলীয় টেস্ট উইকেট-রক্ষকদের তালিকা

বহিঃসংযোগ 
 
 

১৮৯৪-এ জন্ম
১৯৭৬-এ মৃত্যু
অস্ট্রেলীয় ক্রিকেটার
অস্ট্রেলীয় উইকেট-রক্ষক
অস্ট্রেলিয়ার টেস্ট ক্রিকেটার
অস্ট্রেলিয়ান ইম্পেরিয়াল ফোর্স টুরিং একাদশের ক্রিকেটার
উইজডেন বর্ষসেরা ক্রিকেটার
নিউ সাউথ ওয়েলসের ক্রিকেটার
অস্ট্রেলীয় ক্রিকেট কোচ
সিডনি থেকে আগত ক্রিকেটার
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
প্রথম বিশ্বযুদ্ধে অস্ট্রেলীয় সেনা কর্মকর্তা
অস্ট্রেলীয় সৈনিক
উইকেট-রক্ষক
দ্য প্রফেট (বই)

দ্য প্রোফেট হচ্ছে লেবাননী-আমেরিকান কবি, চিত্রশিল্পী, লেখক, দার্শনিক, ধর্মতত্ত্ববিদ, চাক্ষুষ শিল্পী কাহলিল জিবরানের লিখা ২৬টি গদ্য কবিতার একটি বই যা ইংরেজিতে লিখা হয়েছে। এটি ১৯২৩ সালে মূলত আলফ্রেড এ. নফ প্রকাশ করে। এটি জিবরানের পরিচিত সেরা কাজ। দ্য প্রোফেট বইটি ৮০টির বেশি ভাষায় প্রকাশ করা হয়েছে এবং এখনো ছাপানো হচ্ছে।

সংক্ষিপ্তসার 
দ্য প্রোফেট বইটিতে কেন্দ্রীয় চরিত্র আল-মুস্তফা যে, বিদেশী আরফালিস শহরে ১২ বছর ধরে বসবাস করেছে এবং একটি জাহাজ সম্পর্কে যা তাকে তার দেশে নিয়ে যাবে। বিদায়লগ্নে তিনি একদল মানুষের উদ্দেশ্যে জীবন এবং মানুষের অবস্থার বিষয় সম্পর্কে আলোচনা করেন। বইটি প্রেম, বিয়ে, সন্তান, দান, খাওয়া-দাওয়া, কাজ, আনন্দ ও দুঃখ, ঘর, কাপড়-চোপড়, ক্রয় এবং বিক্রয়, অপরাধ ও শাস্তি, আইন, স্বাধীনতা, কারণ এবং আবেগ, ব্যথা, আত্মদর্শন, শিক্ষাদান, বন্ধুত্ব, কথা, সময়, ভালো এবং মন্দ, প্রার্থনা, আনন্দ, সৌন্দর্য, ধর্ম, এবং মৃত্যু অনুচ্ছেদে বিভক্ত।

প্রত্যেক অনুচ্ছেদে আছে কাব্যিক ঢঙে জীবনের নানা দিকের দার্শনিক উপস্থাপন। আলামিত্রা নামক জনৈক নারীর ভালোবাসা বিষয়ক প্রশ্নের মাধ্যমেই মূলত পুস্তকের শুরু। একে একে কবি, কৃষক, শিক্ষক, ব্যবসায়ী, আইনজীবী, পান্থশালার মালিকসহ নগরের বিভিন্ন শ্রেণির মানুষ বিভিন্ন বিষয়ে প্রশ্ন তুলে। প্রতিক্ষেত্রে আল মুস্তফার সস্নেহ উত্তর স্বভাবতই হৃদয়গ্রাহী।

বইতে জীবরানের নিজের আঁকা ১২ টি চিত্রকর্ম আছে। এজন্যই শেক্সপিয়ার আর লাউজির পরে জিবরানের বই-ই এখন পর্যন্ত সব থেকে বেশি বিক্রিত বই।

তথ্যসূত্র

বহিঃসংযোগ

The Prophet audiobook at Archive.org
The Garden of the Prophet audiobook at Archive.org
The Prophet audiobook from Legamus
The Prophet (public domain in Canada)
The Prophet in Telugu Audio Book

১৯২৩-এর বই
কাহলিল জিবরানের বই
প্রবন্ধ সংগ্রহ
চলচ্চিত্রে অভিযোজিত বই
উপকথা
কাদম্বরী (চলচ্চিত্র)

কাদম্বরী হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন।

কাহিনী 

এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তার থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন।

অভিনেতা-অভিনেত্রী 
 কঙ্কনা সেন শর্মা - কাদম্বরী দেবী
 পরমব্রত চট্টোপাধ্যায়- রবীন্দ্রনাথ ঠাকুর
 কৌশিক সেন - জ্যোতিরিন্দ্রনাথ ঠাকুর
 তিতাস ভৌমিক - জ্ঞানদানন্দিনী দেবী
 সঞ্জয় নাগ - দেবেন্দ্রনাথ ঠাকুর

তথ্যসূত্র

বহিঃসংযোগ 
 

২০১৫-এর চলচ্চিত্র
রবীন্দ্রনাথ ঠাকুরের জীবনভিত্তিক চলচ্চিত্র
২০১০-এর দশকের বাংলা ভাষার চলচ্চিত্র
আত্মহত্যা সম্পর্কে চলচ্চিত্র
রবীন্দ্রনাথ ঠাকুরের নামাঙ্কিত স্মারক
বাংলা ভাষার ভারতীয় চলচ্চিত্র